cyanic-selkie/wikianc huggingface dataset:
பியட்ரல்சினாவின் பியோ
திருக்காய வரம்
இது இவருக்கு புகழைத் தேடித் தந்தாலும், அக்காயங்கள் இவரது வேதனையை அதிகரிப்பதாகவே இருந்தன. இவரது நிழற்படங்கள் பலவும் இவரது காயங்களிலிருந்து வடிந்த இரத்தத்தின் பதிவுகளைக் காண்பிகின்றன. 1968ல் பியோ இறந்தபோது, இவரது காயங்கள் அனைத்தும் சுவடின்றி மறைந்துவிட்டன.
புனிதர் பட்டம்
கிறிஸ்தவ தியானத்தில் ஆழ்ந்த நம்பிக்கை கொண்ட பியோ, "புத்தகங்கள் வழியாக கடவுளைத் தேடும் ஒருவர், தியானத்தின் வழியாக அவரைக் கண்டுகொள்ள முடியும்" என்று குறிப்பிடுவார். 1960களில் பியோவின் உடல்நலம் குன்றத் தொடங்கியபோதும், இவர் தொடர்ந்து ஆன்மீகப் பணிகளில் ஈடுபட்டார். 1968 செப்டம்பர் 22ந்தேதி, தனது இறுதி திருப்பலியை பியோ நிறைவேற்றினார்.
1968 செப்டம்பர் 23ஆம் நாள், செபமாலையைக் கையில் பிடித்தவாறும், "இயேசு, மரியா" என்ற திருப்பெயர்களை உச்சரித்தவாறும் தனது 81வது வயதில் பியோ மரணம் அடைந்தார். இவரது அடக்கத் திருப்பலியில் சுமார் மூன்று இலட்சம் மக்கள் கலந்துகொண்டனர்.
திருத்தந்தை இரண்டாம் ஜான் பால் இவருக்கு 1999ஆம் ஆண்டு அருளாளர் பட்டமும், 2002 ஜூன் 16ஆம் நாள் புனிதர் பட்டமும் வழங்கினார். இவர் இறந்து 40 ஆண்டுகளுக்குப் பிறகு, 2008 மார்ச் 3ந்தேதி இவரது கல்லறைத் தோண்டப்பட்டபோது கண்டெடுக்கப்பட்ட பியோவின் அழியாத உடல், சான் ஜியோவானி ரொட்டொன்டோ அருகிலுள்ள புனித பியோ ஆலயத்தில் வைக்கப்பட்டுள்ளது.
வெளி இணைப்புகள்
பகுப்பு:1887 பிறப்புகள் பகுப்பு:கிறித்தவப் புனிதர்கள் பகுப்பு:இத்தாலியின் கிறித்தவப் புனிதர்கள் பகுப்பு:கப்புச்சின் சபையினர் பகுப்பு:ஐந்து காய வரம் பெற்றோர் பகுப்பு:அழியா உடல் உள்ள கிறித்தவப் புனிதர்கள் பகுப்பு:1968 இறப்புகள் பகுப்பு:கிறித்தவ சித்தர்கள்
சுமதி ஓரான்
சுமதி ஓரான்(Sumati Oraon) (பிறப்பு: பிப்ரவரி 15, 1935) இந்திய தேசிய காங்கிரஸ் கட்சியைச் சேர்ந்த இந்திய அரசியல்வாதி ஆவார். இவர், பீகாரின் கும்லா மாவட்டத்திலிருந்த சிம்டேகா (தற்போது சார்க்கண்டு ) எனும் இடத்தில் பிறந்தார். இவர், இந்திய அரசில் பொதுநலத் துறை அமைச்சராகவும், (1987–88), சுற்றுச்சூழல் மற்றும் வனத்துறை அமைச்சராகவும் (1988-89) பதவி வகித்தார். 1982இல் நடைபெற்ற இடைத்தேர்தலில் இந்திய மக்களவைக்கு பீகாரின் லோஹர்தகா மக்களவைத் தொகுதியிலிருந்து (தற்போது சார்க்கண்டு]] முதல் தடவையாக மக்களவைக்கு தேர்ந்தெடுக்கப்பட்டார். பின்னர், மீண்டும் 1984 இல், 47% வாக்குகள் பெற்றும், 1989இல் 59.17% வாக்குகளுடன் மக்களவைக்குத் தேர்ந்தெடுக்கப்பட்டார்.  சுமதி ஓரான் 1991 ஆம் ஆண்டு நடந்த தேர்தலில் 14.6% வித்தியாசத்தில் வெற்றி பெற்ற லலித் ஓரானிடம் தோல்வியடைந்தார்.
ஓரான் குறிப்பாக 1984 முதல் 1989 வரை ராஜீவ் காந்தி தலைமையில் தனது தொகுதியின் பழங்குடியினரின் மேம்பாட்டிற்காக பணியாற்றினார். கும்லா கிராமத்தில் உள்ள செகுவபானி கிராமத்தின் நிலை குறித்து ஓரான் அப்போதைய பிரதமர் பி. வி.நரசிம்ம ராவுக்கு அவரது பதவிக் காலத்தில் ஒரு கடிதத்தை எழுதினார். 1991 முதல் 1996 வரை, இராணுவ பயிற்சி துரப்பணியின் பீரங்கி குண்டுகள் விழுந்தன. சில சமயங்களில் குடியிருப்பாளர்களை காயப்படுத்தின. இப்பகுதியில் ஒரு நிரந்தர இராணுவப் பாசறை முன்மொழிவு அப்பகுதியில் எதிர்க்கப்பட்டது.
வெளிப்புற இணைப்புகள்
பகுப்பு:1935 பிறப்புகள் பகுப்பு:வாழும் நபர்கள் பகுப்பு:7வது மக்களவை உறுப்பினர்கள் பகுப்பு:8வது மக்களவை உறுப்பினர்கள் பகுப்பு:9வது மக்களவை உறுப்பினர்கள் பகுப்பு:இருபதாம் நூற்றாண்டு இந்திய அரசியல்வாதிகள்
விடிஞ்சா கல்யாணம்
விடிஞ்சா கல்யாணம் 1986-ஆம் ஆண்டில் வெளியான ஒரு இந்தியத் தமிழ்த் திரைப்படமாகும். மணிவண்ணன் இயக்கிய இத்திரைப்படத்தில் சத்யராஜ், ஜெயஸ்ரீ ஆகியோர் முக்கிய கதாபாத்திரங்களில் நடித்திருந்தனர்.
கதை
ஒரு பாசமான தாயும் (சுஜாதா) மகளும் (ஜெயஸ்ரீ) சேர்ந்து இளைஞன் ஒருவனைக் கொன்றுவிடுகிறார்கள். மகளின் மானம் காக்க அந்தக் கொலை நிகழ்கிறது. யாரும் அறியாதவகையில் அந்தச் சடலத்தை ஒரு முகட்டிலிருந்து உருட்டிவிடுகிறார்கள். இது யார் கண்ணிலும் படாது என்று திரும்பிவிடுகிறார்கள். ஆனால் அது சிறையிலிருந்து தப்பி வந்திருக்கும் மரண தண்டனைக் கைதி ஒருவர் (சத்யராஜ்) கண்ணில்பட்டுவிடுகிறது. அந்தக் கைதி நேரடியாக அந்தத் தாயும் மகளும் குடியிருக்கும் வீட்டுக்கு வந்து, அந்தக் கொலையை வெளியில் சொல்லிவிடுவேன் என்று மிரட்டி தனது காரியங்களைச் சாதித்துக்கொள்கிறார். அந்தக் கொலையை விசாரிப்பதோ மகளை மணந்துகொள்ள இருக்கும் காதலன். தாயும் மகளும் யாரைக் கொன்றார்கள், அந்தத் தூக்குத் தண்டனைக் கைதி யார், அவருக்கும் தாய், மகளுக்கும் என்ன தொடர்பு போன்றவற்றைத் தெளிபடுத்திச் செல்கிறது திரைக்கதையின் பிற்பகுதி.
பாடல்கள்
இத்திரைப்படத்திற்கு இளையராஜா இசையமைத்தார் மற்றும் பாடல்களை வாலி, புலமைப்பித்தன் மற்றும் கங்கை அமரன் இயற்றியுள்ளனர்.
ரெங்கப்பநாயக்கன்பட்டி ஊராட்சி
ரெங்கப்பநாயக்கன்பட்டி ஊராட்சி (Rengappanaickenpatti Gram Panchayat), தமிழ்நாட்டின் திண்டுக்கல் மாவட்டத்தில் உள்ள வத்தலக்குண்டு வட்டாரத்தில் அமைந்துள்ளது. இந்த ஊராட்சி, நிலக்கோட்டை சட்டமன்றத் தொகுதிக்கும் திண்டுக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3360 ஆகும். இவர்களில் பெண்கள் 1616 பேரும் ஆண்கள் 1744 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திண்டுக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சா. சி. சிவசங்கர்
தொடக்கமும் கட்சிப் பணிகளும்
1978ஆம் ஆண்டு திசம்பரில் திருச்சிராப்பள்ளியில் திமுக நடத்திய இந்தி எதிர்ப்பு மாநாட்டில் கலந்துகொண்டார் சிவசங்கர். 1993-ல் முழு நேர அரசியலில் நுழைந்தார். 1999ஆம் ஆண்டு ஆண்டிமடம் ஒன்றிய திமுக செயலாளராகத் தேர்வானார். 2001-ல் தனியாகப் பிரிக்கப்பட்ட அரியலூர் மாவட்டத்தின் செயலாளராக நியமிக்கப்பட்டார். இதன்பிறகு கட்சி அளவில் பெரம்பலூர் மாவட்டத்துடன் அரியலூர் இணைக்கப்பட்டதால், ஆண்டிமடம் ஒன்றியச் செயலாளராக தொடர்ந்தார். தற்போது மீண்டும் அரியலூர் மாவட்டச் செயலாளராகப் பணியாற்றி வருகிறார்.
உள்ளாட்சி உறுப்பினராக (1996-2006)
பெரம்பலூர் மாவட்ட ஊராட்சி துணைத் தலைவராக 1996 முதல் 2001 வரையிலும், பின் அரியலூர் மாவட்ட ஊராட்சிக்குழு உறுப்பினராக 2001 முதல் 2006 வரையிலும் பணியாற்றினார்.
சட்டமன்ற உறுப்பினராக
2006 சட்டமன்றத் தேர்தலில் ஆண்டிமடத்தில் போட்டியிட்டு வென்றார். 2011 சட்டமன்றத் தேர்தலில் குன்னம் சட்டமன்றத் தொகுதியில் போட்டியிட்டு வென்றார்.
2016 சட்டமன்றத் தேர்தலில் அரியலூர் தொகுதியில் போட்டியிட்டு குறைந்த வாக்குகள் வேறுபாட்டில் வெற்றியை இழந்தார். 2021 சட்டமன்றத் தேர்தலில் மீண்டும் குன்னம் தொகுதியில் போட்டியிட்டு வென்றார்.
அமைச்சராக (2021-)
2021 தேர்தலில் திமுக கூட்டணி வென்றதைத் தொடர்ந்து மு. க. ஸ்டாலின் தலைமையிலான அமைச்சரவையில் மே 2021 முதல் மார்ச் 2022 வரை பிற்படுத்தப்பட்டோர் நலத்துறை (பிற்படுத்தப்பட்டோர் நலன், மிகவும் பிற்படுத்தப்பட்டோர் நலன் மற்றும் சீர்மரபினர்) அமைச்சராகப் பணியாற்றினார். பின்னர் அமைச்சரவை மார்ச் 2022-ல் மாற்றியமைக்கப்பட்டபோது போக்குவரத்து துறை அமைச்சராகப் பொறுப்பேற்றார்.
பிற பதவிகள்
கல்லூரிக் காலத்திலேயே புகைப்படம் எடுப்பதில் மிகவும் ஆர்வம் கொண்டவராக இருந்த சிவசங்கர், புகைப்படவியலாளர் சங்க செயலாளராக இருந்துள்ளார். பெரம்பலூர் மாவட்ட தடகள சங்க உறுப்பினராகவும், தமிழ்நாடு சிலம்பம் சம்மேளனத் தலைவராகவும் இருந்துள்ளார்.
தனி வாழ்க்கை
சிவசங்கரின் வசிப்பிடம் அரியலூர் ராஜாஜி நகர் ஆகும். இவர் இணையரான மருத்துவர் காயத்ரிதேவி, தஞ்சாவூர் மாவட்டம் பாபநாசத்தைச் சேர்ந்தவர். இவ்விணையருக்கு சிவசரண், சிவசூர்யா என்ற மகன்கள் உள்ளனர்.
வெளி இணைப்புகள்
பகுப்பு:1969 பிறப்புகள் பகுப்பு:வாழும் நபர்கள் பகுப்பு:அரியலூர் மாவட்ட நபர்கள் பகுப்பு:தமிழ் எழுத்தாளர்கள் பகுப்பு:திராவிட இயக்கம் பகுப்பு:திராவிட இயக்க எழுத்தாளர்கள் பகுப்பு:தமிழக அரசியல்வாதிகள் பகுப்பு:திராவிட முன்னேற்றக் கழக அரசியல்வாதிகள் பகுப்பு:தமிழ்நாட்டு அமைச்சர்கள் பகுப்பு:13 ஆவது தமிழ்நாடு சட்டமன்ற உறுப்பினர்கள் பகுப்பு:14 ஆவது தமிழ்நாடு சட்டமன்ற உறுப்பினர்கள் பகுப்பு:16 ஆவது தமிழ்நாடு சட்டமன்ற உறுப்பினர்கள்
வித்வான்சாக்
வித்வான்சாக் (Vidhwansak) என்பது தொலைதூரத்திலுள்ள இலக்குகளை தாக்கப் பயன்படும் ஒரு தொலைகுறித் துப்பாக்கி.(sniper rifle) இது வடமொழியில் அழிப்பவன் என்று பொருளிலான “வித்வான்சாக்” எனும் பெயரில் திருச்சி போர்த் தளவாடத் தொழிற்சாலையால் 2005ல் தயாரிக்கப்பட்டது.
விவரங்கள்
வித்வான்சாக் விவரங்கள்
வெளி இணைப்புகள்
பகுப்பு:மறைசுடு மரைகுழல் துப்பாக்கிகள்
தயோசாலிசிலிக் அமிலம்
தயோசாலிசிலிக் அமிலம் (Thiosalicylic acid) என்பது C6H4(SH)(CO2H) என்ற மூலக்கூற்று வாய்ப்பாட்டால் விவரிக்கப்படும் ஒரு கரிமகந்தகச் சேர்மமாகும். கார்பாக்சில் (C(=O)OH), தயோல் (R−SH) வேதி வினைக்குழுக்கள் இச்சேர்மத்தில் இடம்பெற்றுள்ளன. மஞ்சள் நிறத்தில் ஒரு திண்மமாக காணப்படும் இச்சேர்மம் நீர், எத்தனால், ஈரெத்தில் ஈதர், ஆல்க்கேன்கள் போன்ற கரைப்பான்களில் சிறிதளவிலும் இருமெத்தில் சல்பாக்சைடில் நன்றாகவும் கரைகிறது.
தயாரிப்பு
ஆந்ரனிலிக் அமிலத்தை ஈரசோனியமாக்கல் வினைக்கு உட்படுத்திய பின்னர் தொடர்ந்து சோடியம் சல்பைடைச் சேர்த்து துத்தநாகத்தின் உதவியால் ஒடுக்கம் சேய்தால் தயோசாலிசிலிக் அமிலம் உருவாகிறது.
பயன்கள்
செயற்கை சாயமான தயோ இண்டிகோவை தயாரிக்க உதவும் முன்னோடிச் சேர்மமாக தயோசாலிசிலிக் அமிலம் பயன்படுத்தப்படுகிறது. தடுப்பூசி காப்புப் பொருளான தயோமெர்சல், காப்புப்பொருள் பென்சி ஐசோதயசோலினோன் போன்றவற்றின் தயாரிப்பிலும், பெருந்தமனித் தடிப்பு, மெலனோமா போன்ற நோய்களுக்கான சிகிச்சையில் உதவும் பரிசோதனை மருந்தை தயாரிக்க உதவும் முன்னோடிச் சேர்மமாகவும் தயோசாலிசிலிக் அமிலம் பயன்படுகிறது. .
மேற்கோள்கள்
பகுப்பு:பென்சாயிக் அமிலங்கள் பகுப்பு:தயோல்கள்
பர்பானி
பர்பானி என்பது இந்தியாவின் மகாராட்டிரம் மாநிலத்தில் உள்ள ஒரு நகரம் ஆகும். இந்த நகரம் பர்பானி மாவட்டத்தின் நிர்வாக தலைமையகமாக செயற்படுகின்றது. அவுரங்காபாத், நந்தேத் மற்றும் லாத்தூருக்குப் பிறகு மகாராஷ்டிராவின் மராத்வாடா பிராந்தியத்தில் பர்பானி நான்காவது பெரிய நகரமாகும். பர்பானி அவுரங்காபாத்தின் பிராந்திய தலைமையகத்திலிருந்து 200 கிலோமீட்டர் (120 மைல்) தொலைவில் உள்ளது. மகாராட்டிர மாநில தலைநகரான மும்பையிலிருந்து 491 கிமீ (305 மைல்) தொலைவில் அமைந்துள்ளது.
முன்பு பர்பானி முழு மராத்வாடா பகுதிகளுடன் நிஜாம் மாநிலத்தின் ஒரு பகுதியாக இருந்தது. பின்னர் ஐதராபாத்து மாநிலத்தின் ஒரு பகுதியாக இருந்தது. 1956 ஆம் ஆண்டில் மாநிலங்களின் மறுசீரமைப்புக்கு பின்னர் அப்போதைய பம்பாய் மாநிலத்தின் ஒரு பகுதியாக மாறியது. 1960 ஆம் ஆண்டு முதல் இப்பகுதி தற்போதைய மகாராஷ்டிரா மாநிலத்தின் ஒரு பகுதியாகும்.
மகாராஷ்டிராவின் நான்கு வேளாண் பல்கலைக்கழகங்களில் ஒன்றான வசந்த்ராவ் நாயக் மராத்வாடா வேளாண் பல்கலைக்கழகம் பர்பானியில் அமைந்துள்ளது. மேலும் இங்கு நடைப்பெறுப் துர்பூல் ஹக் தர்காவின் ஆண்டு விழா ஒவ்வொரு ஆண்டும் லட்சக்கணக்கான சுற்றுலாப் பயணிகளை ஈர்க்கிறது.
வரலாறு
பர்பானி பண்டைய காலங்களில் பிரபாவதி தேவியின் ஒரு பிரமாண்டமான கோயிலின் இருப்பிடமாகத் திகழ்ந்ததால் "பிரபாவதி நகரி" என்று அழைக்கப்பட்டது. பர்பானி 650 ஆண்டுகளுக்கு மேலாக டெக்கான் சுல்தான்கள், முகலாயர்கள் மற்றும் பின்னர் ஹைதராபாத்தின் நிஜாம்களின் ஆட்சியின் கீழ் இருந்தது. 1948 ம் ஆண்டு இந்திய ஆயுதப் படையினரால் ஹைதராபாத் மாநிலத்தின் மீது மேற்கொள்ளப்பட்ட போலோ இராணுவ நடவடிக்கையால் ஐதராபாத் நிசாம் தோற்கடிக்கப்பட்டு ஹைதராபாத் இந்தியத் தேசத்துடன் இணைத்துக் கொள்ளப்பட்டது. பின்னர் இது இந்திய சுதந்திர குடியரசின் ஒரு பகுதியாக மாறியது. 1956 ஆம் ஆண்டு வரை இந்த நகரம் இந்தியாவின் ஹைதராபாத் மாநிலத்தின் ஒரு பகுதியாக இருந்தது. அவ் ஆண்டில் நடைப்பெற்ற நிர்வாக சீர்திருத்தங்களினாலும், பர்பானியும் அதற்கு அருகிலுள்ள ஏனைய நகரங்களும் பன்மொழி பம்பாய் மாநிலத்திற்கு மாற்றப்பட்டன. 1960 ஆம் ஆண்டு முதல் பர்பானி மகாராஷ்டிரா மாநிலத்தின் ஒரு பகுதியாகும்.
புவியியல்
பர்பானி 19.27 ° வடக்கு 76.78 ° கிழக்கு என்ற புவியியல் இருப்பிடத்தில் அமைந்துள்ளது. இது சராசரியாக 347 மீட்டர் உயரத்தைக் கொண்டுள்ளது. இந்த நகரம் கோதாவரி பள்ளத்தாக்கில் அமைந்து இருப்பதால் நகரத்தின் மண் மிகவும் வளமானதாகவும், ஊட்டச்சத்துக்கள் நிறைந்ததாகவும் காணப்படுகின்றது.
காலநிலை
பர்பானியின் கோப்பன்-கீகர் காலநிலை வகைப்பாட்டின் கீழ் வெப்பமண்டல காலநிலையைக் கொண்டுள்ளது. இப்பகுதியில் குளிர்காலத்துடன் ஒப்பிடும்போது ​​கோடைகாலத்தில் அதிக மழை பெய்யும்.
புள்ளிவிபரங்கள்
2011 ஆம் ஆண்டு இந்தி மக்கட் தொகை கணக்கெடுப்பின்படி பர்பானி நகரத்தின் மக்கட் தொகை 307,170 ஆகும். மொத்த சனத்தொகையில் ஆண்கள் மற்றும் பெண்களின் எண்ணிக்கை முறையே 157,628 மற்றும் 149,563 ஆகும். 1000 ஆண்களுக்கு 949 பெண்கள் என்ற பாலின விகிதத்தை கொண்டுள்ளது. பர்பானி நகரத்தின் சராசரி கல்வியறிவு விகிதம் 84.34 சதவீதம் (225,298 பேர்) ஆகும். இதில் ஆண்களின் கல்வியறிவு 90.71 சதவீதமும், பெண்கள் கல்வியறிவு 77.70 சதவீதமும் ஆகும். மக்கட் தொகை கணக்கெடுப்பு அறிக்கையின்படி பர்பானி நகரில் ஆறு வயதிற்கு உட்பட்ட குழந்தைகளின் எண்ணிக்கை 40,075 ஆகும், இதில் 21,187 சிறுவர்களும்,   18,888 சிறுமிகளும் அடங்குவர். 1000 சிறுவர்களுக்கு 981 சிறுமிகள் என்ற பாலின விகிதத்தைக் கொண்டுள்ளது.
பொருளாதாரம்
பர்பானியின் பொருளாதாரம் பெரும்பாலும் விவசாயத்தையும், வேளாண் வணிகத்தையும் சார்ந்துள்ளது. இங்கு பிராந்தியத்தில் தொழில்களின் மேம்பாட்டுக்கான மகாராஷ்டிரா தொழிற்துறை மேம்பாட்டுக் கழகம் உள்ளது. ஆனால் பெரிய தொழில்கள் எதுவும் நடைப்பெறவில்லை.
சான்றுகள்
பகுப்பு:மகாராட்டிர மாநிலத்திலுள்ள ஊர்களும் நகரங்களும் பகுப்பு:மகாராட்டிரத்தில் உள்ள மாநகராட்சிகள் பகுப்பு:மகாராட்டிரத்திலுள்ள மாநகரங்கள்
மோர்தோவியா அரங்கு
மோர்தோவியா அரங்கு (Mordovia Arena, «Мордовия Арена») உருசியக் கூட்டமைப்பில் தன்னாட்சி பெற்ற மொர்தோவியா குடியரசின் தலைநகராகிய சரான்சுக்கில் அமைந்துள்ள கால்பந்து விளையாட்டரங்கம். இது 2018 உலகக்கோப்பை காற்பந்து போட்டிகளின் சில ஆட்டங்களுக்காக சீரமைக்கப்பட்டுள்ளது. தவிரவும் மோர்தோவியா சாரன்சுக்கி கால்பந்துக் கழகத்தின் தாயகமாகவும் உள்ளது. இதன் கொள்ளளவு 44,442 பார்வையாளர்களாகும். இந்த அரங்கின் மொத்தப் பரப்பு 122,700 சதுர மீட்டராகும்.
இந்த அரங்கு நகரின் மையப்பகுதியில் அமைந்துள்ளது; நகரின் முதன்மையான கட்டமைப்புகளிலிருந்து நடக்கும் தொலைவிலேயே உள்ளது. இதன் வடிவமைப்பு சூரியனின் படிமத்தை ஒத்துள்ளது. இது மோர்தோவிய மக்களின் தொன்மை மரபுகளையும் கதைகளையும் அடிப்படையாகக் கொண்டுள்ளது. பிபா உலகக்கோப்பை போட்டிகளுக்குப் பிறகு சாரான்சுக் மற்றும் மோர்தோவியாவின் மிகப்பெரும் விளையாட்டரங்காகவும் மனமகிழ் மையமாகவும் விளங்கும்.
2018 பிபா உலகக் கோப்பை
இந்த விளையாட்டரங்கில் 2018 பிபா உலகக் கோப்பைப் போட்டிகளின் நான்கு குழு நிலை ஆட்டங்கள் நடைபெறவுள்ளன. ஏப்ரல் 21, 2018 அன்று சோதனை ஆட்டம் ஒன்று நடத்தப்பட்டது.
வெளி இணைப்புகள்
பகுப்பு:உருசியாவின் விளையாட்டரங்குகள் பகுப்பு:உலகக்கோப்பை காற்பந்து அரங்குகள்
பலபடிநீக்கம்
பலபடிநீக்கம் (Depolymerisation) என்பது ஒரு பலபடியை ஓர் ஒற்றைப் படியாக அல்லது ஒற்றைப்படிகளின் கலவையாக மாற்றுகின்ற செயல்முறையாகும். இதை பல்லுறுப்பு நீக்கம் என்றும் அழைப்பர். அனைத்து பலபடிகளும் அதிக வெப்பநிலையில் சிதைவடைகின்றன. இச்செயல்முறை பலபடியின் எண்ட்ரோப்பி அல்லது அகவெப்பம் அதிகரிப்பதனால் நிகழ்கிறது.
உச்சவரம்பு வெப்பநிலை
பலபடிகளின் பலபடிநீக்கத் தன்மையை அவற்றின் உச்சவரம்பு வெப்பநிலை குறித்துக் காட்டுகிறது. இந்த வெப்பநிலையில், பலபடியாதலின் என்தால்பியானது ஒரு பெரிய மூலக்கூறை ஒற்றைப்படியாக மாற்றுவதன் மூலம் பெறப்பட்ட என்ட்ரோபியைப் பொருத்தது ஆகும். இந்த உச்சவரம்பு வெப்பநிலைக்கு மேல் பலபடிநீக்க வீதமானது பலபடியாதல் வீதத்தைவிட அதிகமாக உள்ளது. இது கொடுக்கப்பட்ட பலபடி உருவாதலை தடுக்கிறது.
பயன்பாடுகள்
பலபடிநீக்கம் என்பது ஒரு பொதுவான செயல்முறையாகும். உணவு செரிமானம் ஆதல் கூட பெரிய மூலக்கூறுகளைச் சிதைத்து சிறிய புரத மூலக்கூறுகளாக மாற்றும் ஒரு பலபடிநீக்கச் செயல்முறையே ஆகும். இது பலபடி மறுசுழற்சியுடன் பொருத்தமானதாக உள்ளது. சிலவேளைகளில் பலபடிநீக்கம் மிகச்சரியாக நிகழ்ந்து தெளிவான ஒற்றைப் படிகள் மீளக் கிடைக்கின்றன. பாலியெத்திலீன் போன்ற மற்ற பலபடிகளின் பலபடிநீக்க வினையில் ஒற்றைப் படிகளின் கலவை கிடைக்கின்றது.
உயிரினத் தொகுதியிலிருந்து வேதிப்பொருள்கள் மற்றும் எரிபொருள்கள் உற்பத்தியுடனும் பலபடிநீக்கம் தொடர்பு கொண்டுள்ளது. இந்நிகழ்வில் வினைப்பொருள்கள் பொதுவாக தேவைப்படுகின்றன. தண்ணீரின் செயல்பாட்டினால் செல்லுலோசு நீராற்பகுப்பிற்கு உட்பட்டு குளுக்கோசு உருவாதல் ஓர் எளிய செயல்முறையாகும். பொதுவாக இந்தச் செயல்முறைக்கு ஓர் அமிலம் வினையூக்கியாகத் தேவைப்படுகிறது.
மேற்கோள்கள்
பகுப்பு:பலபடிகள்
சென்னை பூங்காக்கள்
2018 ஆம் ஆண்டில், நகரின் பசுமைப்பகுதி 14.9 சதவீதமாக மதிப்பிடப்பட்டுள்ளது, இது 2011 இல் 4.5 சதவீதமாக இருந்தது. நகரத்தின் தனிநபருக்கான பசுமைப் பகுதி 8.5  சதுர மீட்டர் என மதிப்பிடப்பட்டுள்ளது, இது  உலக சுகாதார அமைப்பு பரிந்துரை செய்துள்ள நகர்ப்புறங்களின் பசுமைப் பகுதி 9 சதுர மீட்டர் என்பதற்கும்  குறைவாகவே உள்ளது.
34.58 சதுர கி.மீ பரப்பளவில் உள்ள திறந்தவெளி பரப்பளவு கொண்ட இவற்றில், 94 மரபு மற்றும் 42 குடும்பங்களில் 121 வகை மரங்கள் உள்ளன. தேனாம்பேட்டை மண்டலம் 68 வகையான மரஙளுடன் மிகவும் மாறுபட்டதாக உள்ளது, 38 வகையான இனங்கள் மட்டுமே மணலி மண்டலத்தில் உள்ளது. 51 பூங்காக்களுடன், அடையார் நகரம் மிக அதிகமான பூங்காக்கள் கொண்டதாக விளங்குகிறது, மேலும் திருவொற்றியூர் மண்டலத்தில் 4 பூங்காக்கள் என்ற குறைந்த அளவே உள்ளது. சென்னையின் பசுமைப் பகுதிகளின் பங்கினில், கிண்டி தேசிய பூங்கா மிக அளவில் ஆதிக்கம் ஆதிக்கம் செலுத்துகிறது, இது 2.71 சதுர கிலோ மீட்டர் என்ற பரப்பளவில் உள்ளது. இது அடையாறு ஆற்றின் தெற்கே ஒரு பரந்த பகுதியையும் உள்ளடக்கியுள்ளது.
மண்டல அளவிலான எண்ணிக்கை
டிசம்பர் 2014 வரையில், இந்த நகரத்தில் சுமார் 396 பூங்காக்கள் இருந்தது. 2011 வரை, பழைய மாநகராட்சி வரம்புகளில் ஏழு மண்டலங்கள் 260 பொது பூங்காக்கள், 154 நடைப் பயிற்சிப் பூங்காக்கள் மற்றும் 103 மத்திய பூங்காக்கள், சென்னை கார்ப்பரேஷனின் பூங்கா துறையால் பராமரிக்கப்பட்டு வரப்படுகிறது, இதில் பல பூங்காக்கள் மோசமான பராமரிப்பு காரணமாக பாதிக்கப்பட்டுள்ளது. நகரின் புதிதாக சேர்க்கப்பட்ட எட்டு மண்டலங்களில் 265 இடங்களைக் கொண்டுள்ளன, இவற்றில் புதிய பூங்காக்களின் வளர்ச்சிக்கு அடையாளம் காணப்பட்டுள்ளன. 358 ஏக்கர் பரப்பளவில் அமைந்துள்ள தொல்காப்பியா பூங்கா நகரத்தில் உள்ள பெரிய பூங்காக்களில் ஒன்றாகும். இது அடையாறு ஆற்றின் கரையோரத்தின் பாதிக்கப்படக்கூடிய சுற்றுச்சூழலை மீட்பதற்காக உருவாக்கப்பட்டது.
வளர்ச்சி
சென்னையின் பசுமைப் பகுதியானது நீர்த்தடம், வனப்பகுதி, பிரெய்லி புல்வெளிகள், ஈர நிலப்பகுதிகள், கால்வாய்கள், நீரோடைகள், மற்றும் ஏரிகள் ஆகியவற்றின் வெளிப்புற இடைவெளிகளால் மேலும் வளர்கிறது. சுதந்திரத்திற்கு முந்தைய நாட்களில், நகரத்தில் பூங்காக்களை பராமரிப்பதற்கான நிரந்தர தொழிலாளர்களின் எண்ணிக்கை 350 ஆக இருந்தது. இது நாளது வரை மாற்றியமைக்கப்படவில்லை.
அதிகரிக்கும் பூங்காக்கள்
2011 வரை, நகரங்களில் 260 பூங்காக்கள் இருந்தன. அடுத்த ஆண்டில், 200 புதிய பூங்காக்கள் திறக்க முன்மொழியப்பட்டன. 2014 ஜனவரியில் இதில் ஏழு பூங்காக்கள் திறக்கப்பட்டன, மீதமுள்ளவை 2014 ஆம் ஆண்டு ஜூலை மாதம் முடிவடைந்தன. டிசம்பர் 2014 ல், சுமார் 396 பூங்காக்கள் இருந்தன. 2014 ஆம் ஆண்டு ஜூலை மாதம், சென்னை மாநகராட்சி, நகரில் 100 புதிய பூங்காக்களை உருவாக்க 440 க்கும் மேற்பட்ட திறந்த வெளி இடங்களை (OSR) கண்டறிந்தது. மாநகராட்சி மார்ச் 2015 வாக்கில் நகரில் குறைந்தபட்சம் 560 பூங்காக்கள் வேண்டும் என திட்டமிட்டது. இதுடெல்லி (1,500), மும்பை (1,300), பெங்களூரு (721), ஹைதராபாத் இந்தியா (709) ஆகியவற்றின் எண்ணிக்கையை விட குறைவாகவே இருக்கும்.
மேற்கோள்கள்
பகுப்பு:சென்னை பகுப்பு:சென்னை சுற்றுப் பகுதிகள் பகுப்பு:தமிழ்நாட்டுப் பூங்காக்கள்
கபூர்தலா சமஸ்தானம்
கபூர்தலா சமஸ்தானம் (Kapurthala State), 1947 இந்திய விடுதலைக்கு முன்னர் பிரித்தானிய இந்தியாவின் கீழிருந்த 562 சுதேச சமஸ்தானங்களில் ஒன்றாகும். இது இந்தியாவின் பஞ்சாப் மாநிலத்தின் கபூர்தலா மாவட்டப் பகுதிகளைக் கொண்டிருந்தது. இதன் தலைநகரம் கபூர்தலா நகரம் ஆகும். 1901-ஆம் ஆண்டின் மக்கள் தொகை கணக்கெடுப்பின் படி, கபூர்தலா இராச்சியம் 352 சதுர கிலோ மீட்டர் பரப்பளவும், 167 கிராமங்களும், 3,14,341 மக்கள் தொகையும் கொண்டிருந்தது. இதன் ஆட்சியாளர்களுக்கு  பிரித்தானிய இந்தியாவின் அரசு, 13 துப்பாக்கிக் குண்டுகள் முழுங்கி மரியாதை செய்தனர்.
மேற்கோள்கள்
பகுப்பு:இந்தியாவின் முன்னாள் சுதேச சமஸ்தானங்கள் பகுப்பு:பிரித்தானிய இந்தியா பகுப்பு:இந்தியாவின் மன்னராட்சிகள்
ரத்தபாசம் (1980 திரைப்படம்)
ரத்த பாசம் (Ratha Paasam) என்பது 1980 ஆம் ஆண்டய இந்தியத் தமிழ் திரைப்படம் ஆகும். கே. விஜயன் இயக்கிய இப்படத்தை, சாந்தி நாராயணசாமி தயாரித்துள்ளார். இப்படத்தில் சிவாஜி கணேசன், ஸ்ரீப்ரியா, எம். என் .நம்பியார், மேஜர் சுந்தரராஜன் ஆகியோர் முக்கிய வேடங்களில் நடித்துள்ளனர். இப்படத்திற்கு எம். எஸ். விஸ்வநாதன் இசை அமைத்தார்.
இசை
படத்திற்கு எம். எஸ். விஸ்வநாதன் இசையமைத்தார், பாடல் வரிகளை கண்ணதாசன் எழுதினார்.
வெளி இணைப்புகள்
பகுப்பு:இந்தியத் தமிழ்த் திரைப்படங்கள் பகுப்பு:1980 தமிழ்த் திரைப்படங்கள் பகுப்பு:எம். எஸ். விஸ்வநாதன் இசையமைத்த திரைப்படங்கள் பகுப்பு:சிவாஜி கணேசன் திரைப்படங்கள் பகுப்பு:சிறீபிரியா நடித்த திரைப்படங்கள் பகுப்பு:எம். என். நம்பியார் நடித்த திரைப்படங்கள் பகுப்பு:மேஜர் சுந்தரராஜன் நடித்த திரைப்படங்கள் பகுப்பு:தேங்காய் சீனிவாசன் நடித்த திரைப்படங்கள் பகுப்பு:ஜெய்கணேஷ் நடித்த திரைப்படங்கள் பகுப்பு:மனோரமா நடித்த திரைப்படங்கள்
கோட்டாறு மறைமாவட்டம்
கோட்டாறு மறைமாவட்டம் (Kottaren(sis)) என்பது கோட்டாறு புனித பிரான்சிஸ் சவேரியார் பீடாலயத்தைத் தலைமையகமாக கொண்டு செயல்படும் கத்தோலிக்க திருச்சபையின் மறைமாவட்டம் ஆகும். இது இந்தியாவின் தமிழ்நாட்டில் மதுரை உயர்மறைமாவட்டத்தின் கீழ் அமைந்திருக்கிறது. இது இந்தியாவின் தென் எல்லையான கன்னியாகுமரி மாவட்டத்திற்குள் உட்பட்ட கத்தோலிக்க ஆட்சி பகுதியாகும். இது கோட்டாறு, குளச்சல், ஆலஞ்சி, முட்டம், ஆரல்வாய்மொழி, கன்னியாகுமரி  ஆகிய ஆறு மறைவட்டங்களை உள்ளடக்கியுள்ளது.மே 20, 1930ம் ஆண்டு கொல்லம் மறைமாவட்டத்திலிருந்து தமிழ் பகுதிகள் தனியாக பிரிக்கப்பட்டு கோட்டாறு மறைமாவட்டமாக அப்போதைய திருத்தந்தை பதினொன்றாம் பயசு அவர்களால் அறிவிக்கப்பட்டது. இதன் முதல் ஆயராக மேதகு ஆயர் லாரன்சு பெரைரா அவர்கள் பணிபுரிந்தார்கள். இதன் தற்போதைய ஆயர் மேதகு. நசரேன் சூசை ஆவார் +919442365305ம். இது உருவாகும் போது சுமார் 96,000 கத்தோலிக்க கிறித்தவர்கள் இம் மறைமாவட்டத்தில் வசித்து வந்தார்கள்.
குழித்துறை மறைமாவட்டம்
2014ஆம் ஆண்டு, திசம்பர் 22ஆம் நாள் கோட்டாறு மறைமாவட்டத்திலிருந்து ஒரு புதிய மறைமாவட்டம் உருவாகியது. குழித்துறை மறைமாவட்டம் என்று அழைக்கப்படுகின்ற இந்த புதிய மறைமாவட்டத்தை திருத்தந்தை பிரான்சிசு உருவாக்கினார். கோட்டாறு மறைமாவட்டத்தின் திரித்துவபுரம் மற்றும் முளகுமூடு என்ற இரு பகுதிகளை உள்ளடக்கிய இந்தப் புதிய மறைமாவட்டத்தின் முதல் ஆயராகப் பேரருட்திரு ஜெரோம் தாஸ் வறுவேல் நியமிக்கப்பட்டுள்ளார். இவர் சென்னை மாநில சலேசிய சபையைச் சார்ந்தவர்.
கோட்டாறு மறைமாவட்டத்தின் புதிய ஆயர்: நசரேன் சூசை
2017, மே மாதம் 20ஆம் நாள் திருத்தந்தை பிரான்சிசு, கோட்டாறு மறைமாவட்டத்தின் கன்னியாகுமரி நகரில் அலங்கார அன்னை ஆலயப் பங்குத்தந்தையாகப் பணிபுரிந்த அருள்திரு நசரேன் சூசை என்பவரை கோட்டாறு மறைமாவட்டத்தின் புதிய ஆயராக நியமித்தார்.
ஆயர் நசரேன் சூசைக்குத் திருநிலைப்பாடு விழா 2017, சூன் 29ஆம் நாள், தூய திருத்தூதர் பேதுரு, பவுல் பெருவிழாவன்று கோட்டாறு ஆயர் இல்ல வளாகத்தில் நிகழ்ந்தது.
ஆயர் நசரேன் சூசை வாழ்க்கைக் குறிப்புகள்
தூய ஞானப்பிரகாசியார் இளங்குருமடம், நாகர்கோவில் மெய்யியல், இறையியல் படிப்பு: தூய இதயக் குருத்துவக் கல்லூரி, பூவிருந்தவல்லி, சென்னை இறையியல் முதுகலைப் பட்டம்: கத்தோலிக்க பல்கலைக் கழகம், லுவேன், பெல்ஜியம் இறையியல் முனைவர் பட்டம்: திருத்தந்தை கிரகோரியார் பல்கலைக் கழகம், உரோமை அரசியல் துறை முதுகலைப் பட்டம்: மதுரை காமராசர் பல்கலைக் கழகம்
1989-1990: உதவிப் பங்குத்தந்தை, குளச்சல் தூய காணிக்கை அன்னை ஆலயம்
1990-1992: தமிழ்நாடு சேவியர் மிஷன் ஹோம் துணை இயக்குநர். மறைமாவட்ட இறையழைத்தல் குழுச் செயலர்
1992-1998: இனையம் புனித எலேனம்மாள் ஆலயப் பங்குத் தந்தை. மறைமாவட்டக் கிறிஸ்தவ வாழ்வுப் பணிக்குழுச் செயலர். குருக்கள் நலக் குழு உறுப்பினர்
1998-2000: பெல்ஜியம் நாட்டில் லுவேன் பல்கலைக் கழகத்தில் இறையியல் மேற்படிப்பு
2000-2003: உரோமையில் திருத்தந்தை கிரகோரியார் பல்கலைக் கழகத்தில் இறையியல் முனைவர் பட்டப் படிப்பு
2003-2011: சென்னை, பூவிருந்தவல்லியில் திரு இதயக் குருத்துவக் கல்லூரியில் இறையியல் பேராசிரியர் பணி. இறையியல் துறைத் தலைவர்
வெளி இணைப்பு
ஆயர் நசரேன் சூசை நியமனம் - வத்திக்கான் அறிக்கை
மேலும் காண்க
பகுப்பு:தமிழக மறைமாவட்டங்கள்
பாரத்சின்ஜி தபாய்
பாரத்சின்ஜி தபாய் என்பவா் சட்டமன்ற உறுப்பினா் ஆவாா். இவா் 12 வது குஜ்ராத் சட்டசபையின் கேராலு தொகுதி யின் சட்டமன்ற உறுப்பினா் ஆவாா்.
பாா்வை
பகுப்பு:வாழும் நபர்கள் பகுப்பு:17வது மக்களவை உறுப்பினர்கள்
இறாத்தல்
எடையைக் குறிக்க மட்டுமல்லாமல், இது நிறையையும் (mass) குறிக்க உதவும். அதனைப் பவுண்டு நிறை என்று வழங்குவர்.
பகுப்பு:எடை பகுப்பு:அலகுகள் பகுப்பு:பிரித்தானிய அலகுகள்
அர்த்தசூசி
அர்த்தசூசி அல்லது அர்த்தஸூசி என்பது சிவபெருமானின் நூற்றியெட்டுத் தாண்டவங்களுள் ஒன்றாகும். இக்கரணம் பரதநாட்டியத்தில் இடம்பெறுகின்ற நூற்றியெட்டு கரணங்களில் எழுபத்து ஏழாவது கரணமாகும்.
வலது கையை அலபத்மமாகத் தலைக்கு நேரே பிடித்து,சூசிக்குச் சொன்னதுபோல நின்று ஆடுவது அர்த்தசூசியாகும்.
பூங்கோதை சந்திரஹாசன்
பூங்கோதை சந்திரஹாசன் (ஆங்கிலம் : Poongkothai Chandrahasan) இவர் தமிழ்த் திரைப்பட நடிகை  ஆவார். 2004 ஆம் ஆண்டு வெளியான வானம் வசப்படும் தமிழ்த் திரைப்படத்தில் முக்கியக் கதாபாத்திரத்தில் புதுமுகமாக  அறிமுகமானார்.
மேற்கோள்கள்
பகுப்பு:தமிழ்த் திரைப்பட நடிகைகள் பகுப்பு:வாழும் நபர்கள் பகுப்பு:1980 பிறப்புகள்
குவாண்டம் புள்ளி
ஒரு நானோ படிக குறைகடத்தி குவாண்டம் புள்ளி (Quantum dot, சுருக்கமாக QD ) என அழைக்கப்படுகிறது. இது ஒளியை உமிழும் பண்புகளை பெற்ற நானோ துகள் ஆகும். இந்த துகள்களின் எக்சைடான்கள் (excitons) மூன்று அச்சுகளிலும்  குவாண்டம் எல்லையால் கட்டுப்படுத்தப்படுகிறது. எனவே இது ஒரு பூஜிய பரிமாண துகள் ஆகும். இந்த தனிப்பட்டப் பண்பின் காரணமாக இந்த நானோ படிகங்கள் பல்வேறு துறைகளில் பயன்படுத்தப் படுகின்றன.(எ.கா) CdSe, CdTe QDs. QD -இன் ஓளி உமிழும் பண்பு உயிர் தொழில் நுட்பவியலில் கேன்சர் அணுக்களைப் படம் பிடித்துக் காட்டப் பயன்படுகின்றன. மேலும் சூரிய மின்கலம், சுற்றுச் சூழல் என பல துறைகளில் இதன் பயன்பாடுகள் ஆராயப்பட்டு வருகின்றன. இத்துகள்கள் உமிழும் ஒளியின் அலைநீளம் மற்றும் இத்துகள்களின் அளவு இத்துகள்களின் ஆற்றல் இடைவெளி மட்டத்தைப் பொறுத்து மாறுபடும்.
பகுப்பு:குறைக்கடத்திகள்
Nanocristal
ஸ்டீவ் சென்
பகுப்பு:1978 பிறப்புகள்
தாயங்கண்ணனார்
தாயங்கண்ணனார் சங்ககாலப் புலவர்களில் ஒருவர். 11 பாடல்கள் இவர் பாடியனவாகக் காணக் கிடக்கின்றன. இவரது மனைவியார் தாயங்கண்ணியார். இவரும் புலவர்.
வாய்வாள் வளவன் எனப் போற்றப்படும் சோழன் குளமுற்றத்துத் துஞ்சிய கிள்ளி வளவன்
குளமுற்றத்துத் துஞ்சிய கிள்ளி வளவன் சங்ககாலச் சோழப் பெருவேந்தர்களில் ஒருவன். இவன் சிறந்த கொடைவள்ளல். இவன் போர்ப் பாசறையில் இருந்தபோது அப் பாசறை வாயிலில் இருந்துகொண்டு அவனைத் துயிலெழுப்பும் பாடலைத் தாயங்கண்ணனார் பாடினார். அப்போது அங்கே அவன் புலவருக்கு நெய்யில் பொறித்த கறித்துண்டுகள், மணிக்கலத்தில் தேறல் ஆகியவற்றைத் தந்து பசியைப் போக்கினான். பாம்புத் தோல் போன்ற ஆடைகளையும், அணிகலன்களையும் மழை பொழிவது போல் வாரி வாரி வழங்கினான்.
தாயங்கண்ணனார் அந்தணர்
அறுதொழிலோர் அறம் புரிந்து எடுத்த தீ வயலில் பூத்த தாமரை போல் இருந்தது என்று இவர் கூறுவதால் இவர் பார்ப்பனப் புலவர் எனலாம். இவரது மனைவி தாயங்கண்ணியார் தம் பாடலில் கணவனை இழந்த கைம்பெண்ணின் தலைமயிர் கொய்யப்படும் பார்பனரின் பழக்கத்தைக் குறிப்பிட்டுள்ளார்.
புறநானூறு 356 பாடல் தரும் செய்திகள்
மனைவி கணவன் எரியும் சுடுகாட்டுக்குச் சென்று அழுவாள். சுடுகாட்டில் பகலிலும் கூகை குழறும். பிணம் எரியும் ஈம விளக்கில் பேய் மகளிரோடு சேர்ந்து அழுவாள். கணவனின் எலும்பு எரியும் கனலை மனைவியின் கண்ணீர் அணைக்கும். இதனை முதுகாடு என்றும் கூறுவர். இந்த முதுகாட்டைத் தாண்டி வாழ்வோர் உலகில் யாரும் இல்லை.
அகநானூறு 105 பாடல் தரும் செய்திகள்
மகளை அவளது காதலனுடன் அனுப்பிவைத்த தாய் சொல்கிறாள்.
ஈனாத் தாய் (செவிலி) மணிக்கிண்ணத்தில் பாலை ஊட்டினாலும் உண்ணாத என் மகளை எழினி நாட்டுக்கு அனுப்பிவிட்டேனே!
எழினி அரசன்
குதிரை வீரன் 'பல்வேல் எழினி' அவனது மறவர் பகைவர் நாட்டுக் கறவைப் பசுக்களைக் கவர்ந்துவருவர்.
அகநானூறு 132 பாடல் தரும் செய்திகள்
தலைவன் நாட்டு வண்டின் இயல்பைச் சாக்காக வைத்துக் கூறி தலைவன் தலைவியைத் திருமணம் செய்துகொண்டு அவனுடைய ஊருக்கு அழைத்துச் செல்லவேண்டும் என்று தோழி தலைவனிடம் சொலகிறாள்.
தலைவன் நாட்டு வண்டுகள் சுனையில் பூத்த பூக்களைத் திறந்து பார்க்குமாம். அங்கிருந்து பறந்து சென்று வேங்கை மரத்திலுள்ள பூக்களை ஊதுமாம். அங்கிருந்து பறந்து சென்று காந்தள் பூவில் தேன் உண்ணுமாம். இவையெல்லாம் போதா என்று யானையின் மதநீரைக் குடிக்கக் கனவு காணுமாம். (வண்டுபோல் தலைவன் இருந்துவிடக் கூடாது என்பது தோழி கூறும் அறிவுரை.
மேலும் தலைவன் தலைவியை அடையும் வாய்ப்பு இல்லை என்பதற்கும் காரணம் கூறுகிறாள். தினை விளைந்து அறுவடை செய்யப்பட்டுவிட்டதாம். எனவே தலைவி தினைப்புனம் காக்க வரமாட்டாளாம். தலைவனை நினைந்து தலைவி ஏங்குவதால் அவளது தோற்ற வேறுபாட்டைக் கண்டு ஊரார் பழி தூற்றுகின்றனராம். மேலும் இவளைப் பெற்ற கானவர் குடியினரோ களிற்று முகத்தில் பாய்ந்த கறையுடன் கூடிய அம்பும் கையுமாகத் திரிபவர்களாம் (உன்னைக் கண்டால் விடுவார்களா?) என்கிறாள்.
அகநானூறு 149 பாடல் தரும் செய்திகள்
கரடிக் கூட்டம் மேயும் காட்டின் வழியே சென்று பெறுதற்கு அரிய செல்வத்தைப் பெறுவதாக இருந்தாலும். திருப்பரங்குன்றத்துச் சுனையில் பூத்திருக்கும் நீல மலர் போன்ற கண்ணினை உடைய இவளை பிரிந்து வரமாட்டேன் என்று தலைவன் பொருள் தேடச் செல்லத் தீர்மானித்த தன் நெஞ்சுக்குச் சொல்கிறான்.
எண்கு
எண்கு என்பது கரடி. கரடி கறையான் புற்றைக் கிண்டிக் கரையானை உண்ணும். இது திகட்டிவிட்டால் இரும்பை என்னும் இலுப்பைப் பூவை மேயும்.
வரலாற்றுச் செய்திகள்
தாயங்கண்ணனார் சேரநாட்டில் யவனர் செய்த வாணிகம் பற்றியும், பாண்டிநாட்டுக் கூடல் நகருக்கு மேற்கில் முருகப்பெருமான் குடிகொண்டுள்ள திருப்பரங்குன்றம் பற்றியும் குறிப்பிட்டுள்ளார்.
யவனர்
கிரேக்க நாட்டு மக்களை யவனர் என்றனர். அவர்கள் முசிறித் துறைமுகத்தின் வழியாக நுழைந்து பெரியாற்று நீர்வழியில் முன்னேறி வாணிகம் செய்தனர். பெரியாறு சங்ககாலத்தில் 'சுள்ளியம்பேரியாறு' என்னும் விரிவான விளக்கப் பெயருடன் விளங்கியது.
சேரலர்
சேரலர் என்னும் சொல் 'சேர்ப்பு' என்னும் சொல்லோடு தொடர்புடையது. கடலும் நிலமும் சேரும் நிலம் சேர்ப்பு. சேர்ப்பு நிலத் தலைமகனைச் 'சேர்ப்பன்' என்பது தமிழ் வழக்கு. சேரநாட்டின் பெரும்பகுதி சேர்ப்புநிலம். பெரியாறு பாயும் சேர்ப்புநிலப்பகுதியை ஆண்ட அரசர்கள் சேரலர் எனப்பட்டனர்.
முசிறி
முசிறி Muziris சேர நாட்டின் துறைமுகம். பெரியாறு கடலோடு கலக்குமிடத்தில் முசிறித் துறைமுகம் அமைந்திருந்தது. யவன வணிகர் இங்கு வந்து வாணிகம் செய்தனர்.
கருவூரைத் தலைநகராகக் கொண்டு ஆண்ட சேர மன்னர்கள் காவிரியாற்றங் கரையிலுள்ள ஓர் ஊரைத் தம் வஞ்சித் தலைநகர் ஆட்சியின் நினைவாக அமைந்திருந்த முசிறித் துறைமுகத்தின் பெயரை முசிறி என்று இட்டு வழங்கினர்.
செழியன்
செந்தமிழைச் செழிக்கச் செய்த பாண்டிய மன்னனைச் செழியன் என வழங்கினர்ய
திருப்பரங்குன்றம்
திருப்பரங்குன்றம் செழியனின் தலைநகர் கூடல் நகருக்குக் மேற்குப்பக்கத்தில் உள்ளது. அங்குள்ள முருகன் கோயிலில் சங்ககாலத்திலும் திருவிழாக்கள் இடையறாது நடந்துகொண்டிருந்தன. இங்குள்ள முருகன் சிலை மயில்மேல் காட்சி தருவது.
தொண்டையர்
பத்துப்பாட்டில் ஒன்றான பெரும்பாணாற்றுப்படை நூலின் பாட்டுடைத் தலைவன் காஞ்சியைத் தலைநகராகக் கொண்டு அரசாண்ட தொண்டைமான் இளந்திரையன். இவனது முன்னோர் இப்பாடலில் தொண்டையர் என்று குறிப்பிடப்படுகின்றனர்.
வேங்கடம்
வேங்கடம் என்னும் சொல் விரும்பத் தகுந்த காடு என்னும் பொருளைத் தரும். இப்போது உள்ள திருப்பதி மலை மலைதான் வேங்கடம். இந்த மலைக் காடு தொண்டையர் குடி மக்களின் ஆட்சிக்கு உட்பட்டிருந்தது.
வடுகர்
தொண்டையரின் வேங்கடமலைக் காடுகளைக் கடந்து சென்றால் வடுகர் தேயம் இருந்தது. வடுகர் அதிரல் பூக்களைத் தலையில் சூடிக்கொள்வர். இந்தப் பூக்களைச் சூடிக்கொண்டு சென்று அவர்கள் ஆனிரைகளைக் கவர்ந்துவருவர். அவற்றை நாள்தோறும் உண்ணும் பலி உணவுக்காகவும், கள்ளுக்காகவும் விலையாகக் கொடுப்பர். பொருள் தேடச் சென்ற தமிழர் வடுகர் தேயத்துக்கும் சென்றனர்.
கொல்லிக் குடவரை
வானவன் என்னும் சேர அரசர்களுள் ஒருவன் கொல்லிமலை நாட்டை வென்று தனதாக்கிக்கொண்டான். இந்தக் கொல்லிமலை மூங்கிலுக்குப் பெயர் பெற்றது. இந்த மூங்கில் போல் தலைவியின் தோள் வனப்புடன் விளங்கியதாம்.
காவிரி ஆற்று அறல்
சோழர்கள் வள்ளண்மை மிக்கவர்கள். கழல்வளையல் அணிந்த அவர்களின் கை எப்போதும் கவிழ்ந்தே இருக்குமாம். அது பிறர் ஏந்தும் கலம் என்னும் ஏனத்தை நிறைவுறச் செய்வதற்காகக் கொடை வழங்கும் பாங்கில் கவிழ்ந்தே இருக்குமாம்.
இந்தச் சோழர்களின் காவிரியாற்று மணல் போல் தலைவியின் கூந்தல் அறல் அறலாகப் படிந்திருக்குமாம்.
உறந்தையில் விருந்து
உண்ணத் திணைப் பொங்கலும், பருகக் கருப்பஞ்சாறும் சோழரின் தலைநகர் உறையூரில் விருந்தாகக் கிடைக்குமாம். இப்படி விருந்து படைக்கும் உறையூருக்குச் சென்றாலும் தலைவன் தலைவியின் எயிற்றில் ஊறும் இன்சுவையை மறந்து தங்கமாட்டான் என்று சொல்லித் தோழி தலைவியைத் தேற்றுகிறாள்.
அதிரல்
இது மணலில் படரும் ஒருவகைக் கொடிப்பூ.
குரவு
குரவம்பூ பாம்மின் பல் போலப் பூக்கும். இதனை இக்காலத்தில் நாகலிங்கப் பூ என்பர்.
கடுவினை மறவர்
நிலம் பாலையாக மாறிய காலத்தில் அந்நில மறவர் தன் வில் வலிமையால் வாழ்க்கை நடத்திவந்தனர். இந்தச் செயலைப் புலவர் தாயங்கண்ணனார் கடியத் தக்க செயல் என்று குறிப்பிடுகிறார். அவர்களைக் 'கடுவினை மறவர்' என்று குறிப்பிடுவது அவர் அவர்களைகளைக் கடியும் வன்சொல்.
வேங்கை
மகளிர் மார்பகத்தின் நன்னிறத்தில் அவர்கள் தலைவனைப் பிரிந்திருக்கும் காலத்தில் தோன்றும் சுணங்கு என்னும் பொன்னிறம் பூத்து வேங்கைப் பூ கொட்டிக் கிடப்பது போல இருக்குமாம்.
ஈங்கை
ஈங்கை நீண்ட முள்ளுடன் கூடிய ஒருவகைச் செடி. இதன் பழம் வெண்மையாக இருக்கும். (இக்காலத்தில் சிறுவர்கள் இதனைப் பறித்து உண்பர்.)
சூரல்
(சூரல் வளைந்த முள்ளுடன் கூடிய ஒரு செடி. இதன் பழம் கருமையாக இருக்கும். இதனையும் சிறுவர்கள் பறித்து உண்பர்.) நிறைமாத யானை வயா வேட்கையில் இருக்கும்போது அதன் ஆண்யானை ஈங்கை, சூரல் பழங்கள் உள்ள செடியை அதற்கு வளைத்துக் கொடுக்குமாம்.
நீலம்
நீலப் பூ தன் இலையாகிய அகன்ற அடையிலிருந்து அவிழ்ந்து விழுந்து தண்ணீரில் மிதந்து காற்றில் அலைக்கழிவது போல தலைவியின் கண் தலைவனைப் பிரிந்திருந்தபோது கண்ணீரில் மிதந்தது என்கிறார் புலவர் தாயங்கண்ணனார்.
உம்பல் பெருங்காடு
உம்பல் என்னும் சொல் யானையைக் குறிக்கும். ஆனைமலைக் காடுகளை உம்பல் பெருங்காடு என வழங்கினர். உம்பற்காடு எனப்பட்ட இந்தக் காட்டில் யானைகளைப் புலி கொன்று குருதி பட இழுக்குமாம்.
குறுந்தொகை 319 பாடல் தரும் செய்திகள்
மாலைக் காலத்தைப் புதுமையான கண்ணோட்டத்தில் இந்தப் பாடல் பார்க்கிறது. மான் தன் பிணையைத் தழுவிக்கொண்டு புதரில் பதுங்கிக்கொள்ளுமாம். யானை தன் பிடியைத் தழுவிக்கொண்டு மலைப்பகுதிக்குச் சென்றுவிடுமாம்.
பழக்க வழக்கம்
பரதவர் இரவு வேளையில் தம் திமில் படகுகளில் விளக்கேற்றி வைப்பர். அது மதில் சுவர்களில் ஏற்றி வைத்த விளக்குகளைப் போல இரவில் தோன்றுமாம்.
மேற்கோள்கள்
பகுப்பு:சங்கப் புலவர்கள்
பூஷன் பட்
பூஷன் பட் எனபவா்  சட்டப் பேரவை உறுப்பினர் உறுப்பினா் ஆவாா். இவா் குஜராத் மாநில 12 வது சட்டசபையின் காடியா தொகுதியின் உறுப்பினா் ஆவாா்.
பாா்வை
பகுப்பு:பாரதிய ஜனதா கட்சி அரசியல்வாதிகள் பகுப்பு:வாழும் நபர்கள் பகுப்பு:1963 பிறப்புகள்
கோபால்ட்(III) நைட்ரேட்டு
கோபால்ட்(III) நைட்ரேட்டு (Cobalt(III) nitrate) என்பது Co(NO3)3 என்ற மூலக்கூற்று வாய்பாடு கொண்ட ஒரு கனிம வேதியியல் சேர்மமாகும்.
மேற்கோள்கள்
பகுப்பு:கோபால்ட் சேர்மங்கள் பகுப்பு:நைட்ரேட்டுகள்
பெருங்குடி மாரியம்மன் கோயில்
பெருங்குடி மாரியம்மன் கோயில் தமிழ்நாட்டில் திருவாரூர் மாவட்டம், பெருங்குடி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:திருவாரூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மேல் பின் இதழ்குவி உயிர்
மேல் பின் இதழ்குவி உயிர் அல்லது மூடிய பின் இதழ்குவி உயிர் என்பது சில பேச்சு மொழிகளில் காணப்படும் உயிர் வகைகளுள் ஒன்று. அனைத்துலக ஒலிப்பியல் அரிச்சுவடியில் இதன் குறியீடு. இதற்கு இணையான X-SAMPA குறியீடு <tt>u</tt>. பல மொழிகளில் மேல் பின் இதழ்குவி உயிர்களை ஒலிக்கும்போது இதழ்கள் குவிந்து முன்னோக்கி நீளுகின்றன.
உறுப்பமைவு
ஒலிக்கும்போதான நாக்கின் நிலை, இதழ் அமைப்பு என்பவற்றைப் பொறுத்தே உயிர் ஒலிகள் வகை பெறுகின்றன. முக்கியமாக நாக்கின் மேல்-கீழ் நிலை, அதன் முன்-பின் நிலை, இதழின் குவிதல்-விரிதல் நிலை என்பனவே உயிர் ஒலி வேறுபாடுகளை உருவாக்குகின்றன. மேல் பின் இதழ்குவி உயிரைப் பொறுத்தவரை, பின்வரும் நிலைமைகளைக் காணலாம்.
தமிழில்
தமிழில் உ, ஊ ஆகிய இரண்டும் மேல் பின் இதழ்குவி உயிர்கள். இவற்றில் உ மேல் பின் இதழ்குவி குற்றுயிர் என்றும், ஊ மேல் பின் இதழ்குவி நெட்டுயிர் என்றும் அழைக்கப்படுகின்றன. ஒலிப் பிறப்பைப் பொறுத்தவரை உகரம், ஊகாரம் இரண்டும் ஒரே வகையினவே. ஒலிப்புக் கால அளவிலேயே இரண்டும் வேறுபடுகின்றன. குற்றுயிரை ஒலிக்கும்போது நாக்கு சற்று நெகிழ்வு உடையதாகவும், நெட்டுயிரை ஒலிக்கும்போது சற்று இறுக்கமாகவும் இருக்கும்.
இவற்றையும் பார்க்கவும்
பகுப்பு:ஒலிப்பியல்
குளிர்கால அரண்மனை
thumb|right|300px|அரண்மனைச் சதுக்கத்தில் இருந்து குளிர்கால அரண்மனையின் தோற்றம் thumb|right|300px|[[நெவா ஆறு|நெவா ஆற்றிற்குக் குறுக்கே அரண்மனையின் இரவுநேரத் தோற்றம்]] குளிர்கால அரண்மனை (Winter Palace, ரஷ்ய மொழி: Зимний дворец, சீம்னிய் துவரியெத்ஸ்), ரஷ்யாவின் சென் பீட்டர்ஸ்பேர்க்கில் 1755 - 1762 காலப்பகுதியில் கட்டப்பட்ட அரண்மனை ஆகும். இது இத்தாலியக் கட்டிடக்கலை நிபுணரான பிரான்செஸ்கோ பார்த்தலோமியோ ரஸ்ட்ரெலி என்பவரால் ரஷ்ய சார் மன்னர்கள் குளிர்காலங்களில் தங்குவதற்காகக் கட்டப்பட்டது.
1837 ஆம் ஆண்டு டிசம்பர் 1 இல் இடம்பெற்ற பெரும் தீ விபத்தில் இவ்வரண்மனையின் பெரும் பகுதி சேதமடைந்தது. இது பின்னர் முதலாம் நிக்கலாஸ் மன்னனால் மீள அமைக்கப்பட்டது. 1917 இல் இடம்பெற்ற பெப்ரவரிப் புரட்சியை அடுத்து இங்கு இடைக்கால அரசாங்கம் இயங்கி வந்தது. அதே ஆண்டு அக்டோபர் 25 இல் (அக்டோபர் புரட்சி) இது பொல்ஷெவிக்குகளால் கைப்பற்றப்பட்டு, எர்மித்தாஷ் அருங்காட்சியகத்துடன் இணைக்கப்பட்டு, அதன் 1,057 அறைகளும் பொது மக்களின் பார்வைக்கெனத் திறந்து விடப்பட்டது.
இவற்றையும் பார்க்கவும்
பகுப்பு:உருசிய அரண்மனைகள் பகுப்பு:உருசியப் புரட்சி
Eremitage (Sankt Petersburg)
ஜார்ஜ் கிரே
ஜார்ஜ் கிரே (George Geary ), பிறப்பு: சூலை 9, 1893, இறப்பு: மார்ச்சு 6, 1981) இங்கிலாந்து அணியின் துடுப்பாட்டக்காரர். இவர் 14 தேர்வுத் துடுப்பாட்டப் போட்டியிலும், 549 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1924 - 1934 ஆண்டுகளில்,  இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1893 பிறப்புகள் பகுப்பு:1981 இறப்புகள் பகுப்பு:விசுடென் துடுப்பாட்டக்காரர்கள் பகுப்பு:பிளேயர்ஸ் துடுப்பாட்டக்காரர்கள்
தீபக் பைஜ்
தீபக் பைஜ் (Deepak Baij) என்பவர் சத்தீசுகரைச் சார்ந்த இந்திய அரசியல்வாதி ஆவார். இவர் இந்தியத் தேசிய காங்கிரசின் உறுப்பினர் ஆவார். இவர் 2019 இந்திய பொதுத் தேர்தலில் சத்தீசுகரின் பசுதார் மக்களவைத் தொகுதியிலிருந்து இந்திய நாடாளுமன்றத்திற்குத் தேர்ந்தெடுக்கப்பட்டார். முன்னதாக இவர் சத்தீசுகர் சட்டமன்ற உறுப்பினராகவும் பணியாற்றியுள்ளார்.
வெளி இணைப்புகள்
பகுப்பு:1981 பிறப்புகள் பகுப்பு:வாழும் நபர்கள் பகுப்பு:17வது மக்களவை உறுப்பினர்கள்
மலைப்பண்டாரம்
மலம்பண்டாரம் என்ற பெயர் கொண்ட இவர்கள் கேரள மாநிலம் இடுக்கி மாவட்டம் பத்தனம்திட்டா போன்ற இடங்களை உள்ளடக்கிய மேற்குத் தொடர்ச்சி மலையில் அமைந்துள்ள பெரியார் புலிகள் சரணாலயப்பகுதியில் விவசாயம் செய்து வாழும் பழங்குடி மக்கள் ஆவர். இப்பகுதியில் இவர்கள் கணிசமான அளவு வாழுகிறார்கள்.
தொழில்
வேட்டையாடுதல், மரம் வெட்டுதல், தேன் சேகரித்தல், மீன் பிடித்தல் ஆகிய பாரம்பரியத் தொழிலோடு மிளகு, காப்பி, ஏலக்காய் போன்றவையும் பயிரிட்டு வாழுகிறார்கள்.
மொழி
இவர்கள் பிரதானமாக அப்பகுதி மொழியான மலையாளத்தைப் பேசினாலும், தமிழ் மொழியையும் சரளமாகப் பேசுகிறார்கள்.
பித்தப்பைக் கான்
பித்தப்பைக்கான் என்பது பித்தப்பையை பொதுக் கல்லீரற் கானுடன் இணைக்கும் சிறிய நாள அமைப்பாகும். இவை இரண்டும் இணைந்து பொதுப் பித்தக்கான் உருவாகுகின்றது. பித்தப்பைக்கான் பித்தப்பை நாடியின் அருகாமையில் அமைந்துள்ளது. இதனுள் பகுதியில் சுருள்வடிவ அடைப்பிதழ் அமைந்துள்ளது. இது அடைப்பிதழாயினும் இதனது குறைவான செயற்படுதிறனால் பித்தப்பையில் இருந்து வெளியேறிய பித்தம் பின்னோக்கிப் போவது தடுக்கப்படுவது இல்லை, மாறாக பித்தநீர் சுயாதீனமாக பித்தப்பைக்கும் பித்தக்கானுக்கும் இடையே சென்றுவருகின்றது.
பித்தக்கற்கள் பித்தப்பையிலிருந்து வெளியேறி பித்தப்பைக்கானை அல்லது பொதுப் பித்தக்கானை அடைக்கலாம், இதனால் பித்தநீர் ஓட்டம் தடைப்பட்டு தேங்குகின்றது. இதனால் பித்தப்பையுள் அழுத்தம் அதிகரித்து வீங்குகின்றது. இந்நிலையில் குறிப்பிட்ட நபருக்கு தாங்க முடியாத வலி உணரப்படும். இது பித்தத் திருகுவலி (biliary colic) எனப்படும்.
மேற்கோள்கள்
பகுப்பு:கல்லீரல்-பித்தப்பைத் தொகுதி பகுப்பு:சமிபாட்டுத்தொகுதி
கலப்பை பட்டி ஊராட்சி
கலப்பை பட்டி ஊராட்சி (Kalappai patti Gram Panchayat), தமிழ்நாட்டின் தூத்துக்குடி மாவட்டத்தில் உள்ள ஓட்டப்பிடாரம் வட்டத்தில் அமைந்துள்ளது. இந்த ஊராட்சி, ஒட்டப்பிடாரம் சட்டமன்றத் தொகுதிக்கும் தூத்துக்குடி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1480 பேர் ஆவர். இவர்களில் பெண்கள் 798 பேரும் ஆண்கள் 682 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:தூத்துக்குடி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பாறைமேடு மதுரைவீரன் கோயில்
மதுரைவீரன் கோயில் தமிழ்நாட்டில் கோயம்புத்தூர் மாவட்டம், பாறைமேடு என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஜே. எஸ். ராஜு
'''ஜே. எஸ். ராஜு''' ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1967, 1971, மற்றும் 1980 ஆகிய ஆண்டுகளில் நடந்த சட்டமன்றத் தேர்தல்களில், பெரம்பலூர் தொகுதியிலிருந்து, திராவிட முன்னேற்றக் கழக வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
மேற்கோள்கள்
பகுப்பு:திராவிட முன்னேற்றக் கழக அரசியல்வாதிகள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:தமிழக அரசியல்வாதிகள் பகுப்பு:11 ஆவது தமிழ்நாடு சட்டமன்ற உறுப்பினர்கள்
கோவிந் பட்டேல்
கோவிந் பட்டேல் என்பவா் பாரதீய ஜனதா கட்சி யை சாா்ந்த இந்திய அரசியல்வாதி ஆவாா். இவா் குஜ்ராத் மாநில ராஜ்கட் தொகுதியிலிருந்து 13 வது சட்டசபைக்கு தோ்ந்தெடுக்கப்பட்டாா். இவா் மாநில எாிசக்தி பெட்ரோலிய பொருட்கள் மற்றும் அறிவியல் தாெழில்நுட்ப துறை அமைச்சராக இருந்தாா்.
References
பகுப்பு:பாரதிய ஜனதா கட்சி அரசியல்வாதிகள் பகுப்பு:வாழும் நபர்கள்
அருணகிரிப் புராணம்
அருணகிரிப் புராணம் தி௫க்கயிலாய பரம்பரை வேளாக்குறிச்சி ஆதீன சீடர் மறைஞான சம்பந்தர் என்னும் புலவர் பாடிய நூல். இவர் சிதம்பரத்தில் வாழ்ந்தவர். இவரைக் ‘கண்கட்டி மறைஞான சம்பந்தர்’ எனவும் வழங்குவர். இவரது காலத்திலேயே இவர் பாடிய அண்ணாமலையைப் பற்றிப் பாடப்பட்ட நூல் அருணாசல புராணம்.
அருணகிரிப் புராணத்தில் எட்டுச் சருக்கங்கள் உள்ளன. பாடல்கள் 613. பாயிரப் பகுதியில் 35 பாடல்கள். இதில் தெய்வங்கள் மட்டுமல்லாமல் காரைக்காலம்மை, நால்வர், திருமாலிகைத்தேவர், மெய்கண்டார் போன்ற தமிழ்ப்பெருமக்களும் போற்றப்படுகின்றனர்.
கருவிநூல்
பகுப்பு:16 ஆம் நூற்றாண்டுத் தமிழ் நூல்கள் பகுப்பு:திருவண்ணாமலை தல புராணங்கள்
காட்மியம் ஆக்சைடு
காட்மியம் ஆக்சைடு (Cadmium oxide) என்பது CdO  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். மற்ற காட்மியம் சேர்மங்களை தயாரிப்பதற்கு உதவும் மிக முக்கியமான முன்னோடிச் சேர்மமாக இது கருதப்படுகிறது. எண்முக நேர்மின் அயனி மற்றும் எதிர்மின் அயனி மையங்களைக் கொண்ட சோடியம் குளோரைடு போல கனசதுர பாறை உப்புப் பின்னல் வடிவத்தில் காட்மியம் ஆக்சைடு படிகமாகிறது. அரியவகை கனிமம் மோண்டெபொனைட்டு வடிவத்தில் இச்சேர்மம் இயற்கையில் தோன்றுகிறது. மேலும் காட்மியம் ஆக்சைடை நிறமில்லா படிக உருவமற்ற தூளாக அல்லது பழுப்பு அல்லது சிவப்பு நிற படிகங்கங்களாக காணமுடியும். அறைவெப்பநிலையில் (298 கெல்வின்) காட்மியம் ஆக்சைடு 2.18 எலக்ட்ரான் வோல்ட் பட்டை இடைவெளி மதிப்பு கொண்ட ஒரு என்–வகை குறைக்கடத்தியாகும்.
தயாரிப்பும் கட்டமைப்பும்
காட்மியம் சேர்மங்கள் பெரும்பாலும் துத்தநாக தாதுக்களுடன் சேர்ந்தே காணப்படுவதால் துத்தநாகம் சுத்திகரிப்பு செயல்முறையின் போது காட்மியம் ஆக்சைடு பொதுவான ஒரு உடன் விளைபொருளாகக் கிடைக்கிறது. தனிமநிலை காட்மியத்தை காற்றில் எரிப்பதன் மூலம் இதை  தயாரிக்கலாம். நைட்ரேட்டு அல்லது கார்பனேட்டு போன்ற பிற காட்மியம் சேர்மங்களை வெப்பச்சிதைவுக்கு உட்படுத்தியும் இதை தயாரிக்கலாம். தூய்மையான நிலையில் இது சிவப்பு நிறத்தில் காணப்படுகிறது. எதிர்மின் அயனி வெற்றிடங்கள் காரணமாகத் தோன்றும் குறைபாடுடைய கட்டமைப்புகள் காரணமாக காட்மியம் ஆக்சைடு வழக்கத்திற்கு மாறான பல்வேறு நிறங்களில் கிடைக்கிறது. காட்மியம் ஆவியை காற்றுடன் சேர்த்து ஆக்சிசனேற்றம் செய்வதன் மூலம் வர்த்தக முறை காட்மியம் ஆக்சைடு உருவாக்கப்படுகிறது Cadmium oxide is prepared commercially by oxidizing cadmium vapor in air. .
பயன்
காட்மியமுலாம் பூச, தேக்க மின்கலங்களுக்கான மின்முனை, காட்மியம் உப்புகள், வினையூக்கி, பீங்கான் மெருகூட்டி, ஒளிரும் பொருள் மற்றும் உருளைப்புழு கொல்லி எனப் பல்வேறாக காட்மியம் ஆக்சைடு பயன்படுகிறது. மின்முலாம் பூசுதலும், நிறமிகளில் ஒரு மூலப்பொருளாக இருப்பதுவுமே காட்மியம் ஆக்சைடுக்கான முக்கிய பயன்பாடாகும்.
ஒளிபுகும் மின்கடத்தி
காட்மியம் ஆக்சைடு ஓர் ஒளிபுகு மின்கடத்தும் பொருளாகும். ஓர் ஒளிபுகு மின்கடத்தும் படச்சுருளாக 1907 ஆம் ஆண்டு காரல் பேதெக்கெர் என்பவரால் தயாரிக்கப்பட்டது. ஒளி இருமுனையங்கள், ஒளிமின்னழுத்திகள், ஒளிமின்னழுத்த கலன்கள், ஒளிபுகு மின்முனைகள், நீர்மப்படிக காட்சியமைப்புகள், அகச்சிகப்புக் கதிராய்விகள் மற்றும் பிரதிபலிப்பு எதிர்ப்புப் பூச்சுகள் போன்ற பயன்பாடுகளில் மெல்லிய படங்களின் வடிவத்தில் காட்மியம் ஆக்சைடு பயன்படுத்தப்பட்டுள்ளது. புற ஊதாக்கதிர் ஒளியில் வெளிப்படும்போது CdO நுண் துகள்கள் ஆற்றல் இடைவெளி கிளர்ச்சிக்கு உட்படுகின்றன. பீனால் ஒளித்தரங்குறைப்பு வினைகளில் இது முக்கியப்பங்கு வகிக்கிறது CdO microparticles undergo bandgap excitation when exposed to UV-A light and is also selective in phenol photodegradation. .
காட்மிய முலாம்
பெரும்பாலான வணிக காட்மிய முலாம் பூசல் சயனைடு குளியல் முறையில் மின்படிதல் செயல்முறையின் மூலம் மேற் கொள்ளப்படுகிறது. காட்மியம் சயனைடு, சோடியம் ஐதராக்சைடிலிருந்து கிடைக்கும் காட்மியம் ஆக்சைடும் நீரிலுள்ள சோடியம் சயனைடும் இத்தகைய சயனைடு குளியல் செயல்முறைக்கு உதவுகின்றன. 32கிராம்/லிட்டர் காட்மியம் ஆக்சைடுக்கு 75 கிராம்/லிட்டர் சோடியம் ஐதராக்சைடு என்ற விகிதம் இச்செயல்முறைக்கு மிக உகந்த்தாகும். காட்மியத்தின் செரிவு 50% அளவு வரை வேறுபடலாம். பொதுவாக ஒளியூட்டிகள் இக்குளியல் வினையில் சேர்க்கப்பட்டு மீத்தூய காட்மியம் மின்முனைகளை பயன்படுத்தி அறை வெப்பநிலையில் செயல்முறை நிகழ்த்தப்படுகிறது.
வினைத்திறன்
காட்மியம் ஆக்சைடு ஒரு கார ஆக்சைடு என்பதால் நீரிய அமிலங்களால் தாக்கப்படுகின்றன. [Cd(H2O)6]2+. வகை கரைசல்கள் உருவாகின்றன. வலிமையான காரக்கரைசல்களுடன் சேர்த்து சூடுபடுத்தும்போது [Cd(OH)4]2− அயனி உருவாகிறது. அறைவெப்ப நிலையில் சுற்றுப்புற ஈரப்பதத்தில் இருந்து நீரை எடுத்துக் கொள்ளும் காட்மியத்தின் மேற்பரப்பு ஒரு மெல்லிய படலமாகக் காட்மியம் ஆக்சைடை உருவாக்குகிறது. மேலும் அறைவெப்பநிலையில் காட்மியம் ஆக்சிசனேற்றம் அடைந்து காட்மியம் ஆக்சைடாக மாறுகிறது. காட்மியம் ஆவியும் நீராவியும் சேர்ந்தும் கூட காட்மியம் ஆக்சைடு உருவாகிறது. மீள் வினையில் ஐதரசன் வாயு உருவாகிறது.
புற இணைப்புகள்
பகுப்பு:காட்மியம் சேர்மங்கள் பகுப்பு:ஆக்சைடுகள்
மேலப்பருத்தியூர் ஊராட்சி
மேலப்பருத்தியூர் ஊராட்சி (Melaparuthiyur Gram Panchayat), தமிழ்நாட்டின் விருதுநகர் மாவட்டத்தில் உள்ள நரிக்குடி வட்டாரத்தில் அமைந்துள்ளது. இந்த ஊராட்சி, திருச்சுழி சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 957 ஆகும். இவர்களில் பெண்கள் 489 பேரும் ஆண்கள் 468 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:விருதுநகர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சூசி
கால் நுனிகளால் நின்று,சூசி ஹஸ்தமாகக் கைகளைப் பிரயோகத்திற்குத்தக மார்பிற்கு நேராக அமைத்து ஆடுவது சூசியாகும்.
வெளி இணைப்புகள்
பகுப்பு:நூற்றியெட்டு சிவதாண்டவங்கள்
சாரன்கர்
சாரன்கர் (Sarangarh) என்பது இந்திய மாநிலமான சத்தீசுகரில் ராய்கர் மாவட்டத்திலுள்ள நகரமாகும்.
வரலாறு
பிரித்தானியர்கள் ஆட்சிக் காலத்தில், ராஜபுத்திரர்களின் கோண்டு வம்சத்தால் நிர்வகிக்கப்பட்ட பல சுதேச மாநிலங்களில் சாரன்கர் மாநிலமும் ஒன்றாகும். இது முதலில் ரத்தன்பூர் இராச்சியத்தின் கீழ் இருந்தது, பின்னர் சம்பல்பூர் மாநிலத்தின் கீழ் பதினெட்டு கர்ஜாத் மாநிலங்களில் ஒன்றாக மாறியது.
புள்ளிவிவரங்கள்
2001 இந்திய மக்கள் தொகை கணக்கெடுப்புப்படி, சாரன்கரின் ஆண்களில் 51%, பெண்களில் 49% என 2,14,458 என இருக்கிறது. நகர் சராசரியாக 70% கல்வியறிவு விகிதத்தைக் கொண்டுள்ளது. இது தேசிய சராசரியான 59.5% ஐ விட அதிகமாகும்: ஆண் கல்வியறிவு 80%, பெண் கல்வியறிவு 60% ஆகும். சாரங்கரின், 13% மக்கள் 6 வயதிற்குட்பட்டவர்கள்.
வெளி இணைப்புகள்
பகுப்பு:Coordinates on Wikidata
கந்தால் ஜடேஜா
கந்தால் ஜடேஜா  என்பவா் தேசியவாத காங்கிரசு கட்சி காங்கிரஸ் கட்சியை சாா்ந்த இந்திய அரசியல்வாதி ஆவாா். இவா் குஜ்ராத் சட்டசபைக்கு போா்பந்தா் மாவட்டத்திலிருந்து தோ்ந்தெடுக்கப்பட்டாா். இவா் மாா்ச் 2015 இல் கலவரம் செய்தல், தாக்குதல் போன்ற காரணங்களால் காவல்துறையினால் கைது செய்யப்பட்டாா். இவரது மகன் சான்டேக்பின் ஜடேஜா ஆவாா்.
பாா்வை
பகுப்பு:வாழும் நபர்கள்
முதிரை
முதிரை (Chloroxylon swietenia) என்பது காடுகளில் வளரும் ஒருவகை மரமாகும். இது மரத்தை அரித்து உறுதியான பலகை பெறப்படுகிறது. இந்த மரத்தின் நடுப்பகுதி மிகவும் உறுதியானதாக மஞ்சள் நிறத்தில் இருக்கும். இதனை வைரம் என்பர்.
இலங்கையில்
இந்த முதிரை மரம் இலங்கையில் வடக்கு, கிழக்குக் காடுகளிலும் வடமத்திய பகுதியிலும் ஊவா மாகாணத்தின் சில பகுதிகளிலும் தென்மாகாணத்தின் அம்பாந்தோட்டை மாவட்டத்திலும் உள்ளது. மாத்தறை மாவட்டத்தின் சில பகுதிகளிலும் இது காணப்படுகிறது. இந்த மரம் மிகவும் குறைந்த அளவிலேயே உள்ளது. பாலை மரம் போன்றே, முதிரை மரங்களையும் தறிப்பதற்கு சட்டப்படி அனுமதி பெறப்பட வேண்டும். ஆனால் அனுமதியின்றி இம்மரங்களை தறித்து கடத்தல் செய்வோர் உள்ளனர். இதனைத் தடுப்பதற்குப் பொறுப்பான காட்டு இலாகா அதிகாரிகள் இருந்தாலும், கடத்தல் நடந்த வண்ணமே இருந்தது. பின்னர் மீண்டும் சட்ட அனுமதி இன்றி முதிரை மரங்களை தறித்தலும், கடத்தலும் இடம்பெற்றதாகக் கூறப்பட்டது.